cyanic-selkie/wikianc huggingface dataset:
Dagny Knutsen
Dagny Knutsen tok pianotimer hos bl.a. Fridtjof Backer-Grøndahl i Kristiania før hun fortsatte studiene ved musikkhøyskolen i Berlin der hun avla eksamen i 1914. Etter debutkonserten i Kristiania samme år fortsatte hun studiene i Berlin og senere Paris, der hun bl.a. studerte med Alfred Cortot og Robert Lortat.
Tilbake i Kristiania i 1921 etablerte hun seg som en av landets fremste konsertpianister med et virtuost og til dels utradisjonelt repertoar. Hun presenterte flere på den tiden ukjente komponister for et norsk publikum, f.eks. Skrjabin og Ravel og hun fremførte også mye ny musikk av norske komponister som Hjalmar Borgstrøm og Fartein Valen. På sitt repertoar hadde hun krevende verker som begge pianokonsertene til Brahms og Max Regers pianokonsert og Bach-variasjoner.
Knutsen ga sin siste konsert i 1932 men fortsatte som pianopedagog fram til 1951.
Come Go with Me
Come Go With Me er en sang skrevet av C.E. Quick (a.k.a. Clarence Quick), et originalt medlem (bassvokalist) av den amerikanske doo-wop-vokalgruppen The Del-Vikings. Sangen ble opprinnelig spilt inn av The Del-Vikings (ledersanger Norman Wright) i 1956, men ble ikke utgitt før i juli 1957 på Luniverse LP "Come Go With The Del Vikings". Den endelige versjonen av sangen ble gitt ut den andre uken i januar 1957 og ble ledet av Gus Backus. Da Joe Averbach, eieren av Fee Bee Records ikke kunne håndtere etterspørselen, signerte han med Dot Records i slutten av januar 1957; sangen ble en hit, og nådde toppen på nr. 5 på de amerikanske Billboard Top 100 Pop Charts (en forgjenger til 1958 etablerte Billboard Hot 100). Den nådde også #2 på R&B-diagrammet.
Hilde Ekeberg
Hilde Ekeberg (født 17. september 1984) er en norsk politiker (Ap, tidligere KrF). I Stortingsvalget 2017 var hun Kristelig Folkepartis førstekandidat i Oppland.
Bakgrunn og utdannelse
Ekeberg kommer fra Lillehammer i Oppland. Hun har en bachelorgrad i kulturhistorie og en påbegynt mastergrad i Kultur- og idéstudier, begge ved Universitetet i Oslo. Hun har også et årsstudium med samfunnsanalyse fra Høgskolen i Lillehammer.
Ekeberg har tidligere vært ansatt ved KrFs landskontor i ulike roller frem til 2011. Fra våren 2011 til våren 2012 var hun ansatt i en vikariatstilling som assisterende generalsekretær i Landsrådet for Norges barne- og ungdomsorganisasjoner (LNU) mens hun fra 2012 til 2013 var fungerende generalsekretær for ungdomsutvekslingsorganisasjonen Youth for Understanding. Etter å ha flyttet hjem til Oppland har Ekeberg jobbet en periode i Røde Kors, før hun høsten 2016 startet som internasjonal prosjektkoordinator i bistandsorganisasjonen FORUT på Gjøvik.
Politiske verv
Ekeberg var fylkesstyremedlem i Elevorganisasjonen i Oppland i 2002-2003. Hun begynte sin partipolitiske karriere da hun ble fylkesleder i Oppland KrFU i 2003-2004, et verv hun også hadde i 2005-2006. Hun var samtidig medlem av fylkesstyret i Oppland KrF. Hun ble valgt til medlem av sentralstyret i KrFs ungdomsorganisasjon KrFU i 2006 og deretter til første nestleder i samme organisasjon i 2007. Fra 2007 var hun også varamedlem til KrFs sentralstyre, og fra november 2008 møtte hun fast her. Hun gikk av som nestleder i KrFU i 2009, og ble etterfulgt av Elisabeth Løland.
I 2013 ble hun valgt til sentralstyremedlem i Kristelig Folkeparti på partiets Landsmøte.
Ved Stortingsvalgene i 2009 og 2013 var Hilde Ekeberg Kristelig Folkepartis førstekandidat i Oppland. I 2009 var det små marginer som skilte KrF fra utjevningsmandatet i Oppland som i 2009 gikk til SV, mens det i 2013 gikk til partiet Venstre.
I november 2016 ble Ekeberg valgt av et enstemmig nominasjonsmøte til å være Oppland KrFs førstekandidat også til stortingsvalget 2017. Hun topper listen foran Toril Kristiansen fra Gjøvik og Morten Halling fra Lillehammer.
Annet
I forbindelse med stortingsvalget 2009 analyserte redaktør for Gudbrandsdølen Dagningen, Hallvard Grotli, Oppland KrFs valg av førstekandidat slik :
Siden 2012 har Ekeberg vært styremedlem i Unicorn Information Systems AS (UNICORNIS) som er et selskap som utvikler IT-løsninger med særlig fokus på frivillige organisasjoner.
Utmeldt
I 2019 meldte hun seg ut av KrF etter at KrF gikk i regjering sammen med Frp. I 2021 meldte hun seg inn i Arbeiderpartiet.
Lågendalen
Dalbunnen er forholdsvis flat, preget av jordbrukslandskap, dalsidene er skogkledte og åsene går over i fjelltopper opp mot 500 moh. I tiden etter siste istid sto havet høyere enn i dag og det som i dag er Lågendalen var dengang en lang fjord hvor det ble avsatt tykke lag leire som elva seinere har gravd seg ned i.
Lågendalen er kjent bl.a. for potetdyrking og laksefiske. Spesielt interessant er laksefisket i Kjerrafossene der man nå har utviklet Kjærra Fossepark til et populært besøkssted.
I Lågendalen ligger flere middelalderkirker i stein: Hedrum kirke, Hem kirke, Efteløt kirke og Hedenstad kirke.
Laagendal Festivalen arrangeres på Vestmo gård i Lauvmoa, cirka seks kilometer fra Larvik.
Johann Esch og Heinrich Voes
Johann Esch og Heinrich Voes var to augustinermunker som ble henrettet ved brenning for sin lutherske tro i 1523. De var de første to Luther-tilhengere som ble henrettet.
People (sang)
«People» er en sang komponert av Jule Styne og skrevet av Bob Merrill for Broadway-musikalen Funny Girl (1964). Sangartisten Barbra Streisand spilte Fanny Brice i både scenemusikalen og filmversjonen, og Brice synger låten til Nicky Arnstein, som hun forelsker seg i.
Johann Esch og Heinrich Voes
Johann Esch og Heinrich Voes var to unge munker fra et augustinerkloster i Antwerpen (i dag i Belgia) der alle munkene i 1522 bekjente seg offentlig til den lutherske lære. Biskopen av Cambrai fikk alle munkene arrestert, og de satt fengslet i Vilvorden nær Brussel. Her ble de forhørt av generalinkvisitoren Jakob van Hoogstraten i Köln og av noen professorer fra universitetet. Da munkene forstod at de risikerte kjetterbålet dersom de ikke avsverget, trakk alle unntatt tre av dem tilbake sin bekjennelse. De ble frigitt, men ble ikke sendt tilbake til klosteret, fordi det ble erklært for vanhelliget og snart revet.
People (sang)
I 1998 ble Streisands versjon innlemmet i Grammy Hall of Fame. I 2004 ble Streisands versjon på lydsporet til filmen stemt fram til 13.-plass på det amerikanske filminstituttets liste over tidenes beste filmlåter. Låten har blitt tolket flere ganger, blant annet av artistene Dionne Warwick, Steve Lawrence, Jack Jones, Aretha Franklin, Nat King Cole, Wes Montgomery, Perry Como og The Supremes, men er likevel ansett som Streisands signatursang. Sangen ble utgitt som en singel med «I Am Woman» som B-side, en soloversjon av duetten «You Are Woman, I Am Man», som også er fra Funny Girl.
Andy Williams spilte inn en versjon av sangen på albumet The Great Songs from "My Fair Lady" and Other Broadway Hits. Ella Fitzgerald sang den live på TV-spesialen Ella Fitzgerald at the Newport Jazz Festival: Live at Carnegie Hall. The Tymes spilte også inn en versjon 1968. Rachel Berry (spilt av Lea Michele) sang låten i femte sesong av komedieserien Glee.
Johann Esch og Heinrich Voes
De tre, Johann Esch, Heinrich Voes og Lampertus Thorn ble så avhørt på nytt av den kirkelige inkvisisjonsdomstolen, men de nektet å avsverge. De ble deretter overlatt til en verdslig domstol og dømt til døden. De ble ført til Brussel og holdt fengslet frem til dagen for henrettelsen den 1. juli 1523. Først ble det gjort nye forsøk for å få dem til å avsverge. Heinrich Voes ble ført frem først, men han avslo å avsverge. Deretter spurte Hoogstraten de siste to: Johann Esch nektet også å avsverge, mens Lampertus Thorn bad om fire dagers betenkningstid. Deretter ble Johann Esch og Heinrich Voes overlatt til bøddelen og ført til markedsplassen i Brussel og brent.
Martin Luthers salme "Ein neues Lied wir heben an" er en skildring av de to munkenes bekjennelse og henrettelse.
Elaine Cunningham
Elaine Cunningham (født 12. august 1957) er en amerikansk fantasy- og science fictionforfatter, mest kjent for sine bidrag til rollespillet Dungeons & Dragons.
Jubilee-klassen
Jubilee-klassen var en klasse av passasjerdampere bygget ved verftet Harland and Wolff i Belfast i perioden 1899–1901. Totalt ble det bygget fem skip på om lag 12 500 brt, alle for White Star Lines nye linjerute mellom England og Australia.
Da White Star åpnet rute mellom Liverpool og Sydney i 1899, kontraherte de tre skip som skulle trafikkere ruten: «Afric», «Medic» og «Persic». Alle skipene hadde en tonnasje i underkant av 12 000 brt, hadde enkel skorstein og plass til 320 passasjerer på tredje klasse. Disse skipene ble sjøsatt i løpet av det siste året i det nittende århundre og ble derfor betegnet Jubilee-klassen til ære for det kommende århundreskiftet.
Omar Emira
Omar Emira (født 24. juni 1977) er en egyptisk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 20.
Jørpeland I kraftverk
Jørpeland I kraftverk var et vannkraftverk i Strand kommune i Rogaland.
A/S Ryfylke Kraftanlæg ble etablert i 1909 for å forsyne det planlagte Jørpeland stålverk med strøm.
Det ble installert en francisturbin på 1,1 MW.
Kraftverket ble nedlagt i 1988. I 2003 ble det vurdert å bygge nytt i Vågen, men i stedet ble Dalen 1 kraftverk bygd i 2010 lenger oppe i elven.
Jørpeland I er godt vedlikeholdt, med rørgate, turbin og tavle intakt. Bygget har vært brukt til kontor, resturant, og brukes av Lysefjorden Sjokolade.
Sami Sirviö
Sami Sirviö (født 28. mai 1970) er en svensk musiker, med finsk opphav, som spiller gitar og keyboard i det svenske pop-rockbandet Kent. Han ble medlem av Jones & Giftet i 1991, som senere skiftet navn til Havsänglar i 1992 og til slutt til Kent i 1994. Han regnes som et av de fire opprinnelige medlemmene i bandet, sammen med Joakim Berg, Martin Sköld og Markus Mustonen.
Sammen med Kent-kollega Harri Mänty har han vært med i en reklamefilm for det finske ølmerket Koff.
Agnar Lirhus
Agnar Lirhus (født 4. januar 1978 i Moss) er en norsk forfatter og musiker, bosatt i Moss.
Lirhus debuterte på Oktober forlag høsten 2005 med romanen Skogen er grønn. Den ble lytternes utvalgte til P2s Romanpris-konkurranse samme høst. I 2006 utkom romanen Til øya.
Han har arbeidet bl.a. som matros på sjøen og på bibliotek. Ved Norges musikkhøgskole utdannet han seg på klassisk gitar. Han har spilt i flere lokale band i Moss, og han har spilt i Superfamily hvor han først var en av danserne før han tok over bassen som vokalist Steven Wilson til da hadde traktert. Høsten 2006 forlot Lirhus Superfamily for å konsentrere seg mer om skrivingen. Lirhus har studert ved forfatterstudiet i Bø.
Justnesøya
Justnesøya er en øy i Topdalsfjorden, nordøst for Kristiansand. Den tilhører Kristiansand kommune og ligger mellom Kristofferholmen, Justnes, Justvik og Hamresanden. Midten av øya ligger ca. 8 kilometer fra Kristiansand sentrum.
Inntil 1970 ble øya benyttet som sommerbeiteområde for sauer, inntil på 1950-tallet også for kuer. Dyra tilhørte bøndene på Justnes. Dyr, drikkevann til dyra, fersk melk og så videre ble rodd over sundet ved hjelp av flatbunnede prammer. Beiteområdene har i ettertid til dels grodd igjen.
På den delen av øya som vender mot innflyvningstraseen til Kjevik finnes fortsatt bolter etc. som er rester etter luftvernutrustning fra andre verdenskrig.
Det er hyttebebyggelse på øya.
Sven Vintappares gränd
Sven Vintappares gränd ligger i Gamlebyen, Stockholm. Den strekker seg mellom Västerlånggatan og Stora Nygatan. Opprinnelig fortsatte den vestover helt til den vestlige bymuren og Lejontornet.
Swen Wintapperes gränd er ganske sikkert oppkalt etter Sven Staffansson, (Kong:e M:ttz tro tienere og wintappare). Han er nevnt flere ganger i byens «tänkeböcker» 1584-88 i forbindelse med emner vedrørende hus og eide ifølge Tord O:son Nordberg et hus i Galatea-kvartalet. Ifølge Björn Hasselblad (Stockholmskvarter), eide han et hus i Alcmene-kvartalet.
Vera Siöcrona bodde lenge i Sven Vintappares gränd og det er henne som Evert Taubes vise «Vera i Vintappargränd» handler om.
Sigismund III av Polen
Sigismund (født 20. juni 1566 på Gripsholms slott, død 19. april 1632 i Warszawa i Polen) var konge av Sverige fra 1592 til 1599 og som Sigismund III Vasa (på polsk Zygmunt III Waza; på litauisk Zigmantas Vaza) konge av Polen og storfyrste av Litauen fra 1587. Han ble kronet som konge av Sverige 19. februar 1594. Valgspråket han var Pro jure et populo (For loven og folket).
Sigismund var sønn av Johan III og Katarina Jagellonica. I mai 1592 giftet han seg med Anna av Steiermark (1573–1598), og i 1605 med hennes søster Konstantia av Steiermark (1588–1631).
Sigismund er gravlagt i katedralen på Wawel i Kraków.
Signatur
Vi Sigismund med Guds nåde Sveriges, Goternes og Vendernes konge, storfyrste til Finland, Karelen, den Votiske femtedel og Ingermanland uti Russland og over de Ester i Livland hertug, så og konge til Polen, storfyrste til Litauen, Rigas, Preussens, Masurias, Samogitias, Kievs, Wolins og Livlands herre.
Kristofferholmen
Kristofferholmen er en holme i Topdalsfjorden i Kristiansand kommune, nordøst for Kristiansand by. Holmen ligger mellom Justnesøya og Justneshalvøya, cirka 8 km fra Kristiansand sentrum. Inntil 1970 ble øya benyttet som sommerbeiteområde for sauer. Dyra tilhørte en av bøndene på Justnes. Dyr, drikkevann til dyra og så videre ble rodd over sundet ved hjelp av flatbunnet pram. I dag er det hyttebebyggelse på øya.
Bitter
Bitter kan vise til:
Amaro
Kunstrock
Kunstrock (engelsk: art rock) er en musikalsk undersjanger av rock som generelt reflekterer en utfordrende eller avantgardistisk tilnærming til rock, eller som benytter modernistiske, eksperimentelle eller ukonvensjonelle elementer. Kunstrock streber etter å løfte rock fra tenåringsunderholdning til et kunstnerisk uttrykk, og som velger en mer eksperimentell og begrepsmessig tilnærming til musikken. Påvirkninger kan bli rukket fra sjangre som eksperimentell rock, avantgardistisk musikk, klassisk musikk og jazz.
Provisorfarmasøyt
En provisorfarmasøyt eller provisor (før: cand.pharm. eller farmasøytisk kandidat) er en person med mastergrad i farmasi.
Obrestad
Obrestad er et område og en gård i Hå kommune på Jæren i Rogaland. Gården ligger ut mot Nordsjøen. Obrestad er også et norsk etternavn og stedsnavn.
Det ble opprettet en redningsstasjon for sjøfarende på Obrestad i 1854. Den var i drift til 1977.
Provisorfarmasøyt
Utdanning
Man kan utdanne seg som provisor ved Universitetet i Oslo, Universitetet i Tromsø eller Universitetet i Bergen. Ved fullført og bestått utdanning kan man søke om autorisasjon som «provisorfarmasøyt».
Obrestad
Historie
Stormannen Eirik Bjodaskalle, som levde i årene rundt 950, skal ha hatt sin storgård her på Obrestad. Eirik Bjodaskalle var far til Astrid Eiriksdatter, mor til kong Olav Tryggvason. Snorre Sturlason skriver om dette i Olav Tryggvasons saga i Heimskringla. Det var her Astrid og Olav måtte søke tilflukt før de dro østover.
Provisorfarmasøyt
Eksterne lenker
Aftheiker
Obrestad
Historie
Under den andre verdenskrigens «englandsfart», flyktet nordmenn blant annet via Obrestad. 5. september 1941 for en båt med flyktninger, og en annen fòr tre dager seinere. Planleggingen av en seinere flukt ble avslørt, og tjue menn ble arrestert for å ha planlagt å flykte eller for å ha deltatt i forberedelsene. Flere av disse ble dømt og henrettet.
Børresholmen
Børresholmen er en liten holme i Topdalsfjorden, nordøst for Kristiansand. Børresholmen tilhører Kristiansand kommune. Den ligger mellom Justnesøya og Kjevik lufthavn, ikke langt fra Hamresanden. Holmen ligger ca. 8 km fra Kristiansand sentrum. Holmen har plass til en enkelt hytte. Omgivelsene er hekkeplass for måker.
MF «Sykkylvsfjord» (1975)
MF «Sykkylvsfjord» er en norsk bilferge som ble bygget i 1975 ved Smedvik Mek. Verksted AS, Tjørvåg i Herøy kommune, Møre og Romsdal. Ferga ble overlevert til Møre og Romsdal Fylkesbåtar (MRF), og fikk skipsverftets byggnummer 48 og Ålesund som sin hjemmehavn.
Kunstrock
Kunstrockens musikk ble komponert med den hensikt å bli lyttet til og fordypet over framfor å danses til, men er ofte adskilt i bruken av elektroniske effekter og lyttevennlige lydteksturer fra de drivende rytmene til tidlig rock. Betegnelsen kunstrock kan tidvis bli benyttet omvekslende med progressiv rock, dog er sistnevnte karakterisert i særdeleshet med dens anvendelse av klassisk trent instrumental teknikk og dyktighet og symfoniske teksturer. Kunstrock skilles seg fra progressiv rock ved at sistnevnte ofte brukes om såkalt «intellektuell albumorientert rock av britiske band som Genesis, King Crimson, Pink Floyd og Yes», Andre definisjoner mener at forskjellen er liten eller at uttrykkene går over i hverandre.
MF «Sykkylvsfjord» (1975)
«Sykkylvsfjord» er 64,36 meter lang og 11,25 meter bred, og har en dypgående på 3,09 meter. Hun har en tonnasje på 765 brt, og en toppfart på 12 knop og kan ta 146 passasjerer og 36 personbiler.
Kunstrock
Sjangerens største popularitet var tidlig på 1970-tallet ved britiske musikere. Musikken, foruten også framtoningen av teaterlignende elementer ved konsertene, var en integrert del av sjangeren, og appellerte til kunstnerisk tilbøyelige voksne og modne ungdommer, særlig grunnet dens virtuositet og musikalske og lyriske kompleksitet. Kunstrock er hovedsakelig assosiert med en bestemt periode innen rockemusikken, begynnende en gang rundt 1966-1967, og slutten kom med ankomsten av punk på midten av 1970-tallet. Deretter ble sjangeren smeltet sammen med senere musikalske sjangre på 1970-tallet og fram på 1990-tallet.
Anette Norberg
Hun er skip på Lag Anette Norberg, og spiller sammen med Eva Lund, søsteren Cathrine Lindahl og Anna Le Moine. Før 2003 spilte Helena Lingham på laget. Lagets trener Stefan Lund er gift med Eva Lund. Norberg jobber som aktuar.
Nordberg vant gull i vinter-OL 2006 og i vinter-OL 2010 i Vancouver, og ble i 2007 den første å ta syv EM-gull.
Kunstrock
Definisjoner
Kritikeren John Rockwell har uttalt at kunstrocken er en av rockens mest omfattende og eklektiske sjangre med dens åpenbare følelse av kreativ løsrivelse, klassiske musikalske pretensjoner, og eksperimentelle, avantgardistiske tendenser. I rockemusikken på 1970-tallet ble beskrivelsen «kunst» generelt forstått som å bety «aggressivt avantgardistisk» eller «pretensiøst progressivt». «Kunstrock» ble ofte benyttet som synonymt med progressiv rock. Historisk ble begrepet benyttet for å beskrive mist to beslektede, men adskilte typer av rockemusikk. Den første er progressiv rock mens den andre bruken refererer til grupper som avviste psykedelisk musikk og hippikulturens motkultur til fordel for en modernistisk, avantgardistisk tilnærming definert av The Velvet Underground. Essayisten Ellen Willis sammenlignet disse to typene:
Kunstrock betoner romantiske og selvstendige tradisjoner, til adskillelse fra den hverdagslige og disponible preget som kunstpopen er preget av. Standardverket American Popular Music definerer kunstrock som en «form for rockemusikk som blander elementer fra rock og europeisk klassisk musikk», og siterer de engelske rockegruppene King Crimson, Emerson, Lake & Palmer, og Pink Floyd som eksempler. Felles karakteristiske trekk er albumorientert musikk delt inn i komposisjoner framfor sanger, med vanligvis kompliserte og lange instrumentale seksjoner, symfonisk instrumentering. Dens musikk var tradisjonelt benyttet innenfor konteksten av konseptalbum, og dens lyriske tematikk tenderte til å være «fantasirike» og politisk orientert.
Forskjeller har blitt identifisert mellom kunstrock og progressiv rock hvor kunstrock understreker avantgardistiske eller eksperimentell påvirkning og «nyskapende lydstrukturer», mens progressiv rock har vært preget av å legge større vekt på klassisk trent instrumental teknikk, litterært innhold og symfoniske trekk. Sammenlignet med progressiv rock er kunstrock «mer utfordrende, mer støyende og ukonvensjonell» og «mindre påvirket av klassisk musikk», og mer vektlegging på avantgardistisk musikk. Det som er felles for dem begge er at de er beskrevet som hovedsakelig britiske forsøk på å heve rockemusikk opp til nye nivåer av kunstnerisk troverdighet og ble instrumental analogt til konseptalbum og rockeoperaer, som typisk sett var mer vokalorientert.
Bruce Eders essay The Early History of Art-Rock/Prog Rock hevder at «progressiv rock, også tidvis kjent som ’kunstrock’ eller ’klassisk rock’» er musikk hvor «bandene spiller suiter, ikke sanger; låner riff fra Bach, Beethoven, og Wagner framfor Chuck Berry og Bo Diddley; og benytter et språk som ligger nærmere William Blake eller T.S. Eliot enn Carl Perkins eller Willie Dixon.»
Mohamed Nofel
Mohamed Nofel (født 15. november 1984) er en egyptisk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 20.
I Want You (She’s So Heavy)
«I Want You (She's So Heavy)» er en sang med rockegruppen The Beatles, innspilt for albumet Abbey Road utgitt i 1969. Den er skrevet av John Lennon (men på vanligvis kreditert Lennon/McCartney) og med «artistisk bidrag» fra Yoko Ono, og handler antagelig om henne.
Sangen slutter helt brått mens den spiller på fullt volum, noe som er helt uvanlig i platesammenheng, der sanger som ikke har en definert avslutning ofte skrus langsomt ned i volum (såkalt fadeout).
Alan Parsons, som var lydmann på opptakene, ga følgende forklaring på denne uvanlige avslutningen: «Vi jobbet med det siste grepene på den siden av LP-en og vi satt og lyttet til miksingen da John sa; ‘Der! Kutt tapen der!’ Geoff (Emerick, en av Beatles faste teknikere) kuttet tapen og det var det. Slutt på side en!»
Lennon benyttet en Moog synthesizer med en hvit støy-generator for å skape den stigende og synkende vindeffekten som kan høres de tre siste minuttene (fra omtrent 5 minutter og 10 sekunder ut i låten). Denne støyen var til stor bekymring for EMI-lydfolkene i 1987 da Abbey Road ble digitalisert. På vinyl var støyen innenfor toleransegrensene, men innenfor CD-teknologiens evne til å gjengi større forskjeller i lydstyrke, ble den til et stort problem.
George Harrison spilte elektrisk gitar på Alvin Lees versjon av denne Beatles-låten. Det er den hardeste rockeren Harrison har deltatt på.
Steine kapell
Steine kapell er en langkirke fra 1911 i Nærøysund kommune, Trøndelag fylke. Kapellet tilhører Nærøy sogn i Namdal prosti.
Byggverket er i tre og har 300 plasser.
Masnedø
I 1912 ble det bygd en militær festning på øya. Festningen var noe av det første tyskerne tok da de invaderte Danmark i 1940. I 1974 ble festningen lagt ned, og omgjort til et kunstgalleri og som et sted for musikkfestivaler.
Bugsy Siegel
Benjamin «Bugsy» Siegel (født 28. februar 1906 i New York, USA, død 20. juni 1947 i Beverly Hills, USA) var en jødisk-amerikansk gangster og en av pådriverne for den storstilte utbyggingen av Las Vegas som startet på 1940-tallet.
Tidlig liv
Benjamin Siegel ble født i Brooklyn, New York. Familien var fattige jøder fra det daværende russiske keiserdømmet. Siegel ble tidlig medlem av en gjeng som holdt til i nabolaget Lower East Side på Manhattan.
Den 28. januar 1929 giftet Siegel seg med Esta Krakower, søsteren til leiemorderen Whitey Krakower. Sammen fikk de to døtre; Millicent og Barbara.
I 1930 fikk Lansky og Siegel kontakt med Charles «Lucky» Luciano og Frank Costello, som begge senere ble bosser over Genovese-familien. Siegel ble, sammen med Albert «Mad Hatter» Anastasia, involvert i spritsmugling i New York, New Jersey og Philadelphia. Det var også Siegel og Anastasia, sammen med Vito Genovese og Joe Adonis, som skjøt og drepte Joe Masseria på Lucianos ordre den 15. april 1931, noe som avsluttet Castellammarese-krigen. På den 10. september samme år fikk Luciano fire menn fra Lansky og Siegels gjeng til å myrde Masserias rival, Salvatore Maranzano, noe som sikret Lucianos stilling som den øverste mafiabossen. Dette regnes som fødselen til moderne amerikansk organisert kriminalitet.
Guilty pleasure
Guilty pleasure eller Guilty pleasures er tittelen på
Bugsy Siegel
California
I 1937 ble Siegel sendt til California av Kommisjonen for å starte opp gamblingvirksomhet i samarbeid med Los Angeles-mafiosoen Jack Dragna.
Toledo
Toledo er en by i Spania, 70 km sør for Madrid. Byen er hovedstedet i provinsen Toledo, og i 1986 ble byen satt opp på UNESCOs liste over verdensarven for sin omfattende og storslåtte kulturelle historie som en av det spanske rikets tidligere hovedsteder. Toledo har vært bebodd siden bronsealderen, og mange historiske begivenheter har funnet sted her. Fra romertid het byen Toletum. Etter at vestgoterne ble drevet ut av Gallia i 507, ble Toledo gradvis (under herskere som Teudis og Athanagild, mellom 527 og 567) deres nye hovedstad. Den fungerte som dette til maurerne la hele Den iberiske halvøy under seg fra 711.
Bugsy Siegel
California
Til tross for sitt ekteskap med Esta hadde Siegel flere elskerinner, blant andre Dorothy DiFrasso, en fremtredende kvinne i Hollywoods selskapsliv. Ved hjelp av DiFrasso og skuespillervennen George Raft fikk Siegel innpass i Hollywoods «indre sirkel», en fordel han angivelig brukte til å drive med pengeutpressing av filmstudioer. Siegel fikk etter hvert en ekstravagant livsstil, som han på selvangivelsen prøvde å forklare med at han tjente pengene sine på lovlig gambling i Los Angeles.
Toledo
I middelalderen var byen kjent for sine flinke kniv- og sverdsmeder som brukte damascenerstål i klingene. Metoden ga våpen og redskaper som tålte mye bruk uten å knekke og beholdt skarpheten lenge. Toledoklinge kan derfor betraktes som et tidlig varemerke som sto for kvalitet.
Bugsy Siegel
California
Siegel startet en kjærlighetsaffære med Virginia Hill, som bodde i et herskapshus i Beverly Hills. Det gikk rykter om at paret hadde giftet seg i Mexico.
Toledo
I 2008 hadde byen et innbyggertall på 80 810, og tar årlig i mot tusener av besøkende turister.
Bugsy Siegel
Las Vegas og The Flamingo
I 1934 reiste Siegel på Lanskys ordre til det sørlige Nevada for å representere dem i William Wilkersons ørkenprosjekt, The Pink Flamingo Hotel & Casino. Siegel kjente Wilkerson og bodde i nærheten av ham i Beverly Hills, og var dermed det opplagte valget som mellommann mellom mafiaen og utbyggeren. Dette gjorde Siegel sint, siden det å drive en operasjon i Nevada betød at han måtte forsake Beverly Hills og den ekstravagante livsstilen. Men Lansky insisterte, og da gikk til slutt Siegel med på å flytte til Las Vegas.
Siegel viste seg fort å være nyttig, siden han kunne skaffe bygningsmaterialer fra svartebørsmarkedet. Problemene begynte å oppstå da Siegel krevde å få ta større del i prosjektet. For å holde prosjektet i bevegelse, avtalte Wilkerson at Siegel skulle ha oppsyn med hotellet mens Wilkerson skulle beholde kontrollen over alt annet. Etter hvert ble Siegel så grådig at han kjøpte ut Wilkerson. Dermed ble byggingen av Flamingo en ren mafiaoperasjon.
En rekke valg av overdådig innredning av hotellet resulterte i at Flamingo, da det åpnet den 26. desember 1946, hadde en prislapp på over 6 millioner dollar. Pengeproblemene, og mistanker om at han og Hill svindlet Lansky og de andre investorene, var trolig årsaken til at Siegel ble skutt og drept den 20. juni 1947 i Hills herskapshus i Beverly Hills.
Nordre Mardalsfossen
Nordre Mardalsfossen, også kalt Ytste Mardalsfossen, er en foss i Mardalen i Nesset kommune i Møre og Romsdal. Fossen er en del av elva Ytste Mardøla som renner ned mot Eikesdal. I likhet med den nærliggende Mardalsfossen er den regulert og tørrlagt store deler av året.
Chief White Eagle
Handling
White Eagle får vite at faren hans er død, og at han nå er sjef over hele indianer-stammen deres. Men han mottar snart ordre fra amerikanske myndigheter om å reise videre til en militær-post hvor han skal få instruksjoner fra kommandanten for å hjelpe til med å dempe det truede opprøret til resten av stammen hans. Han ankommer festningen og møter Estrella, en hvit kvinne, og de blir snart forelsket i hverandre.
White Eagle ber henne gifte seg med ham, men hun sier straks nei og fornærmer ham. I raseri kveler han henne, før han vender tilbake til stammen sin som deres nye høvding. Majoren som kommanderer festningen oppdager snart liket av den døde kvinnen. Han sender umiddelbart en ordre til løytnant Adair om å finne White Eagle og skyte ham.
Løsdriftfjøs
Løsdriftfjøs er en type fjøs hvor dyrene kan bevege seg fritt mellom forbrett og liggeavdeling, og hvor antall liggebåser er likt eller større enn antall dyr i fjøset. I Norge er disse fjøsene aktuelle for drift av melkekyr. Antall plasser ved forbrettet er oftest mindre enn antall dyr. Ofte kombineres fjøsene med løsninger hvor dyrene også kan bevege seg ut og inn av fjøset som de selv vil. Alle nye melkefjøs i Norge må bygges som lausdriftfjøs. Etter 2024 skal alt storfe være oppstallet i løsdrift, med unntak for økologiske bruk med en liten besetning.
Fordeler og ulemper i forhold til konvensjonell drift
Kyrne kan på mer naturlig vis bestemme litt av dagen sin selv, sosialisere og gjøre ting. Man fjerner så å si stereotypiene man ofte kan se i båsfjøs, fordi dyrene får rikelig med stimuli. Er de sultne kan de gå til fôrbrettet eller prøve lykken hos kraftfôrautomaten, vil de ligge litt kan de gå i båsen, kjenner de melkespreng kan de prøve å komme seg til melkeroboten og om de bare klør litt kan de finne noe å gnu seg på eller bruke den elektriske vaskebørsten.
En stor ulempe med den nye driftsformen er den sterkt reduserte kontakten mellom menneske og dyr som følger av automatisering. Dette fører til at dyrene blir villere, og vil være mer redde og uhåndterlige når de skal ut på beite på sommeren. Enkelte gårdbrukere løser dette problemet med ganske enkelt å gå å skrubbe og vaske dyrene med børste av og til for å gjøre dem vant med kontakten. Å unngå melkerobot er også et viktig poeng for å unngå dette.
Slovenias historie
Slovenias historie handler mye om tiden republikken var en del av det tidligere Jugoslavia, men også i andre perioder.
Løsdriftfjøs
Melking
Det fins to hovedløsninger for melking i lausdriftfjøs – melkegrav og melkerobot.
Slovenias historie
Første bosetning - Middelalderen
Slovenia var opprinnelig befolket av keltisk-illyriske stammer. Slaviske stammer innvandret fra 500–700-tallet til området ved Alpenes østlige utløpere. Slovenere betyr «slavere» og var den slaviske stammen som bosatte seg lengst mot vest, hvor slaverne møtte germanske og romanske folkeslag. Karantania (nåværende Kärnten) var et slavisk fyrstedømme på 600–700-tallet, men kom så under Bayern. Fra ca. 800 var området en del av Karl den stores rike og tilhørte siden Det frankiske riket. Slovenerne ble kristnet fra vest i perioden 750–900 og tilhørte dermed tidlig den vestlige kultursfære, som del av den tyske og romersk-katolske verden. I motsetning til andre sørslaviske folk dannet ikke slovenerne noen egen stat i middelalderen. I Karantania spilte likevel en slovensk adel en stor rolle selv om fyrsten var bayersk. Fyrsten avla ed på slovensk ved en spesiell «fyrstestein». Karantania har følgelig fått en nesten mytisk betydning i slovensk historie.
Løsdriftfjøs
Melking
Melkegrav er et system mer likt den konvensjonelle melkingen. Her føres dyr inn på et melkeområde, på et platå over et nedsenket gulv. På dette nedsunkne området står bonden og vasker juret og plasserer melkeagregatet fra en god arbeidsstilling. Det fins flere typer melkegraver, som f.eks. fiskebensstall, tandemstall eller parallellstall. I svært store fjøs kan det også være melkekarusell. Melkegraver har større arealkrav og større arbeidskrav for bonden, men koster langt mindre i innkjøp og er langt sikrere i tilfelle strømbrudd, samt at det fins færre deler og dermed mindre som kan gå i stykker.
Slovenias historie
Nasjonal oppvåkning
Reformasjonen på begynnelsen av 1500-tallet førte til at det ble skapt et slovensk skriftspråk. Overklassen gikk over til protestantismen, og det ble åpnet skoler for almuen. Den kulturelle blomstringen opphørte imidlertid med motreformasjonen på begynnelsen av 1600-tallet. Germaniseringen ble sterk, og slovensk stod i fare for å dø ut.
Fra krig til krig
Det viktigste spørsmålet for slovenerne etter krigen var grensedragningen mot Italia og Østerrike. Etter direkte forhandlinger mellom Italia og Jugoslavia fikk Italia ved Rapallo-traktaten i 1920 hele Istra og størstedelen av Venezia Giulia-provinsen. Den slovenske minoriteten i Italia fikk ingen garantier og ble under Mussolini utsatt for sterkt assimileringspress.
Løsdriftfjøs
Melking
Melkeroboter er høyteknologiske maskiner for melking, som er under kontinuerlig utvikling. Den har system for vask av jur, system for utskilling av råmelk og den plasserer selv melkeagregat og finner spenene med laserbasert avmåling av juret. I robotfjøs går kyrne gjennom et ganske så totalt automatisert system, der kyrne kan bli melket opp til 4 ganger daglig mot de 2 gangene som er vanlig konvensjonelt – noe som fører til høgere melkeytelse hos dyra. En melkerobot krever svært lite areal, og gjør det mulig å drive melking 24 timer i døgnet. Samtidig er det veldig lite arbeid for gårdbrukeren. Problemet med melkerobot, foruten den skyhøye prisen på over millionen, er at gården blir sårbar ovenfor varige strømbrudd. Et annet problem er at den fysiske kontakten mellom menneske og dyr minskes ytterligere.
Fôring
Det fins mange løsninger for fôring i lausdriftfjøs. For grovfôr er ikke løsningene så forskjellig fra konvensjonell fôring, mens for kraftfôr benyttes kraftfôrautomater.
Slovenias historie
Frigjøringen 1990–91
Den slovensk-serbiske konflikten innledet oppløsningen av Jugoslavia. Bruddet kom da de slovenske representantene marsjerte ut fra det jugoslaviske kommunistpartiets 14. ekstraordinære kongress i januar 1990. Deres ønske om et løst, demokratisk statsforbund lot seg ikke forene med Slobodan Miloševićs krav om «et sterkt parti i en sterk stat».
Det uavhengige Slovenia
Slovenia ble anerkjent som suveren stat 15. januar 1992. I tiden etter ble det politiske liv preget av partipolitiske motsetninger. Alliansen DEMOS gikk i oppløsning i april 1992. Ved nye valg senere på året ble det liberal-demokratiske parti (LDS), ledet av Janez Drnovšek, størst med 30 av 90 representanter i parlamentet. Dette var et sentrumsparti med en viss tilknytning til Kommunistpartiets gamle ungdomsorganisasjon. Nest størst ble et konservativt parti ledet av statsminister Lojze Peterle, som ble utenriksminister i regjeringen Drnovšek. Det tredje store partiet ble det gamle kommunistpartiet, Partiet for demokratisk fornyelse, ledet av Janez Kocijančič.
Slovenia i NATO og EU
I 2002 ble Slovenia invitert til å delta både i NATO og EU. Landet gav full støtte til USAs strategi i Irak-konflikten og gikk dermed imot den fransk-tyske linjen. Slovenia var den eneste av tiltredelsesstatene som avholdt folkeavstemning om NATO-medlemskapet; den ble holdt i 2003 – samme dag som EU-avstemningen. Begge avstemningene viste klart flertall for å bli med. Slovenia var blant de sju statene som ble medlem av NATO 29. mars 2004. 1. mai 2004 ble Slovenia også medlem av EU, som det mest velstående av de ti ny medlemslandene. Euro ble innført i 2007.
Løsdriftfjøs
Grovfôr
Et eksempel på en særdeles dyr og automatisert løsning er en stor tralle som henger på skinner som går langs hele fôrbrettet. Denne fylles opp med inntil 4 rundballer, og kjører av seg selv ut grovfôr med bestemte intervaller. Alt gårdbrukeren trenger å gjøre er å fylle på rundballer om morgenen, så gjør maskinen resten av jobben.
Kraftfôr
Kraftfôr skjer med kraftforautomater, vanligvis én eller to i hver fjøs. Disse identifiserer kua og rasjonerer kraftfôret til den etter hva bonden har bestemt, eventuelt fordeler det utover dagen.
Stenobrium
Stenobrium er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små til middelsstore, slanke, brune trebukker. Antennene er tynne og omtrent så lange som kroppen eller noe kortere. Pronotum er sylindrisk, mye smalere enn dekkvingene, som er jevnbrede. Beina er korte, lårene noe klubbeformede, ellers tynne.
Utbredelse
Slekten er utbredt i Kenya og Tanzania.
Fumarole
Fumarole (latinsk: fumus som betyr røyk) er en åpning i jordens eller et annet himmellegemes skorpe. Ofte finnes slike i nærheten av vulkaner, og gjerne de som avgir damp eller gasser slik som karbondioksid, svoveldioksid, saltsyre og hydrogensulfid.
Fumaroler kan forekomme langs små åpninger eller lange sprekker, i kaotiske klaser eller felt, og på overflaten av størknede lavastrømmer og tykke avleiringer av pyroklastiske strømmer. Et fumarolefelt er et område med varme kilder og gassavløp der magma eller glødende vulkanske bergarter som ligger rett under overflaten avgir gasser eller møter grunnvann. Fra et grunnvannsperspektiv kan en fumarole beskrives som en varm kilde vannet koker før det når overflaten og deretter ventileres ut som damp eller kondens. Fumaroler kan være aktive i tiår eller århundrer dersom de ligger over en vedværende varmekilde, eller de kan forsvinne i løpet av uker eller måneder dersom de kun ligger på toppen av ferske vulkanske avleiringer som raskt avkjøles.
Et godt på eksempel på fumaroleaktivitet på Jorden er det berømte Valley of Ten Thousand Smokes som ble dannet under utbruddet av Novarupta i Alaska i 1912. I begynnelsen var det tusenvis av fumaroler under avkjøling av den vulkanske asken fra utbruddet, men over tid har mesteparten av disse dødd ut. Det er estimert at det finnes rundt 4 000 fumaroler innenfor Yellowstone Nasjonalpark i det nordvestre USA. Enda et eksempel er en rekke fumaroler i Valley of Desolation i Morne Trois Pitons Nasjonalpark i Dominica.
Panipat
Panipat (hindi:, punjabi: ) er en gammel og historisk by i distriktet Panipat i den nordvestindiske delstaten Haryana. Den ligger ca. 90 km nord for Indias hovedstad Delhi på NH 1 (National Highway 1), og hører til hovedstadens storbyområde. Panipat ligger 16 km vest for elven Yamuna, ved elvens vestlige kanal. Tre store slag har blitt utkjempet ved og i byen i nyere tid, og disse var vendepunkter i Indias historie. Disse slagene fant sted i henholdsvis år 1526, 1556 og 1761. Ved folketellingen i 2001 hadde byen 261 665 innbyggere, men et estimat fra 2007 oppga en befolkning på rundt 310 000 innbyggere. Byen har et raffineri og en stor gjødselfabrikk, men er også kjent for sitt tekstilhåndverk.
St. Olav domkirke (1973–2014)
St. Olav domkirke i Trondheim var Trondheim katolske stifts domkirke. Bygget ble revet i 2014 og ny domkirke innviet i 2016.
Menigheten ble grunnlagt i 1902 og flyttet inn i den nedlagte lokomotivvognhallen til Trondheims første jernbanestasjon, som lå på samme sted som den nåværende kirken, like ved Elgeseter bro. Den ombygde vognhallen tjente som menighetens kirke, tilsluttede bygninger som prestebolig, skole foreningslokale. Menigheten vokste og en større kirke trengtes og ble innviet i 1973. Håkon Bleken skapte mosaikkveggen bak alteret og Korsveien.
Siden 1973 hadde menigheten vokst ytterligere, og stiftet hadde i underkant av 2000 medlemmer i Trondheim og omkring 6000 i nærregionen. I flere år hadde kirken vært for liten for menigheten, og manglet tilstrekkelig isolasjon. Videre hadde den bygningsmessige forfatningen blitt for dårlig, blant annet var stålkonstruksjonen gjennomrustet.
Midlertidig rivingstillatelse ble gitt første gang så tidlig som i 1994, men biskop Georg Müller skrinla alle planer om ny kirke. Etter Müllers avgang i 2009 opprettet biskop Bernt Ivar Eidsvig en byggekomité, ledet av sogneprest (pater) Egil Mogstad. I mai 2010 kunngjorde Eidsvig at Eggen Arkitekter AS i Trondheim hadde fått oppdraget med å bygge ny kirke. Disse planene forutsatte at kirken fra 1973 ble revet. Dette rivearbeidet skulle etter planen bli igangsatt i april 2014, men ble først iverksatt etter at kirken ble desakralisert i en egen seremoni 25. mai 2014. Dagen etter, mandag 26. mai, startet rivingen med demonteringen av Håkon Blekens fondvegg bak alteret.
Mens byggingen av den nye kirken pågikk, benyttet menigheten Foreningslokalet som interimkirke. Foreningslokalet er et menighetshus som ble bygget før kirkebygget fra 1973.
Norges Veteranforbund for Internasjonale Operasjoners hederstegn
Norges Veteranforbund for Internasjonale Operasjoners hederstegn er en norsk utmerkelse innstiftet 22. februar 1999. Den tildeles av Norges Veteranforbund for Internasjonale Operasjoner, tidligere kalt FN-Veteranenes Landsforbund (FNVLF). Utmerkelsen er tidligere kjent som FNVLFs hederstegn. Utmerkelsen er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».
Utforming
Norges Veteranforbund for Internasjonale Operasjoners hederstegn finnes i gull, sølv og bronse. Hederstegnet er utformet som et hvitemaljert kors med lett utbøyde armer. Midtmedaljongen har en hvit due mot rød bakgrunn, det hele omgitt av en blå bord med innskriften «HONOR ET MERITUM» og «FNVLF». Korset er lagt på en krans. På revers står innskriften «FREDSFORKJEMPER – NORGE» omgitt av et kjede.
Tildeling
Hederstegnet kan tildeles for fortjenstfull innsats for veteraner fra internasjonal FN- og NATO-tjeneste eller deres pårørende og kan også tildeles for fredsinnsats i sin alminnelighet.
Johan III av Sverige
Johan III (født 20. desember 1537 i Stegeborg i Östergötland, Sverige død 17. november 1592 i Stockholm ) var konge av Sverige 1568–92, og storfyrste av Finland fra 3. august 1577.
Ole Peder Arvesen
Ole Peder Arvesen (født 27. mars 1895, død 23. januar 1991) var en norsk ingeniør og matematiker.
Johan III av Sverige
Johan var sønn av Gustav Vasa og Margareta Eriksdotter Leijonhufvud. Han giftet seg 4. oktober 1562 med Katarina Jagellonica (1526–1583) og 21. februar 1585 med Gunilla Johansdotter (1568–1597). Johan ble kronet i Uppsala 10. juli 1569. Valgspråk: Deus protector noster («Gud vår beskytter»).
Roy Lichtenstein
Roy Lichtenstein (født 27. oktober 1923 i New York, død 29. september 1997) var en amerikansk pop-kunstner. Han ble kjent for å gjenskape enkelttegninger fra billige tegneseriehefter i malte kjempeformat. Ved å presentere slike bilder på kunstutstillinger oppnådde kunstnere som Lichtenstein og Andy Warhol noe av det samme på 1960-tallet som Marcel Duchamp hadde gjort med sine readymades femti år tidligere: å skape oppmerksomhet og refleksjon rundt et objekt tatt ut av sin vanlige sammenheng eller sitt hverdagslige miljø. Ved å opphøye det anonyme og masseproduserte til kunstverk ble popkunsten et angrep på myten om en originalt skapende kunstnerpersonlighet bak kunsten.
Johan III av Sverige
Johan III er gravlagt i Uppsala domkirke.
Ole Peder Arvesen
Han ble født i Fredrikstad. Han ble utnevnt til professor i deskriptiv geometri ved Norges tekniske høgskole fra 1938 til 1965. Han var generalsekretær ved Det Kongelige Norske Videnskabers Selskab fra 1950 til 1966. Blant hans publikasjoner er Under Duskens billedbok fra 1928, læreboken Innføring i nomografi fra 1932, Mennesker og matematikere fra 1940, Glimt av den store karikatur fra 1941, og memoarboken Men bare om løst og fast fra 1976. Han ble utnevnt Ridder 1. klasse St. Olavs Orden i 1965.
Joe Meek
Robert George Meek eller Joe Meek (født 5. april 1929 i Newent i Gloucestershire, død 3. februar 1967 i London) var en plateprodusent og låtskriver fra England. Meek er regnet som en av de første og mest oppfinnsomme selvstendige musikkprodusentene i verden.
Ole Peder Arvesen
Et portrett av Arvesen, malt av Agnes Hiorth, befinner seg ved Studentersamfundet i Trondhjem, der han var en aktiv deltaker over mange år.
Roy Lichtenstein
Lichtenstein studerte ved Ohio State University, der han fikk en mastergrad innen kunst. Fram til 1957 arbeidet han i reklamebransjen. Lichtensteins tidlige arbeider kan karakteriseres som abstrakt ekspresjonisme – en kunstretning som kombinerer ekspressiv bruk av maling med abstrakte former. Men fra 1961 ble han fullstendig oppslukt av popkunstens formspråk. Han forsøkte etter hvert også å omforme moderne malerier til tegneserienes billedspråk. Slik fikk man tegneserievarianter av kjente modernistiske kunstverk. Han låner det visuelle språket, motivene og teknikkene til tegneseriene og omformer det til et eget kunstnerisk uttrykk.
Joe Meek
Den mest kjente sangen han arbeidet med på var hitten «Telstar» fra The Tornados i 1962, som var den første singelen av et britisk band som gikk til topps på den amerikanske singellisten. Han lå også fem uker på toppen av den britiske listen, og Meek fikk en Ivor Novello Award for produksjonen samme året.
Perioden med kommersiell suksess som produsent var kortvarig og Meek fikk etter hvert opparbeidet seg en større gjeld, noe som førte til at han ble deprimert. Den 3. februar 1967 tok han livet av husvertinnen med en hagle, før han deretter rettet løpet mot seg selv og begikk selvmord.
Meek var en pioner innenfor musikkproduksjon. På en tid da mange lydteknikere gikk kledd i hvite laboratoriefrakker, spilte han inn musikk i sitt eget studio og var aldri redd for å manipulere lyden for å skape de effektene han var ute etter. Da han spilte inn «Johnny Remember Me», var for eksempel fiolinene plassert i trappene, trommerslageren nesten på badet, og blåserekken stod i en annen etasje. Han var også en av de første som fysisk separerte instrumentene, og håndterte instrumenter og stemmer med ekko og klang, og samtidig kjørte lydsignalene gjennom sitt eget hjemmelagede elektroniske utstyr.
Pakistansk Forening Norge
Utenom rollen i bekjempelse av problemer knyttet til norsk-pakistanere, arrangerer foreningen hvert år feiringer knyttet til store norske og pakistanske dager. Dette inkluderer den årlige pakistanske nasjonaldagsfeiringen. Hver august gjester foreningen nordmenn, norsk-pakistanere, og det norske samfunn.
Bakgrunn
Pakistansk Forening Norge ble grunnlagt av Qamar Iqbal med mål å organisere aktiviteter for mennesker av pakistansk opprinnelse. Innvandringen mellom Pakistan og Norge begynte på 1960 tallet, da mange pakistanere første satte fot i Norge. Under det neste tiåret opplevde Norge en betydelig økning antall nye arbeidsinnvandrere i søk av nye muligheter. Dette medførte visse utfordringer.
Disse utfordringene inkluderte, men var ikke begrenset til, bolig, arbeidstillatelse og andre juridiske saker, utfordringer PFN møtte med bistand. En betydelig andel av den jobben som ble gjort på denne tiden var gjennom foreningens tidligere visepresident Mohammad Aslam. Aslam ledet Pakistan Welfare Union Norway etter foreningens første valg i 1973. PFN er en fortsettelse på Pakistan Workers Welfare Union Norway som ble grunnlagt i 1973 og ledet av Aslam og kolleger inkludert Chaudhry Akram, Saeed Qaisar og Naveed Khawar. Aslam jobbet for det norsk-pakistanske miljøet i mange år. Etter hans bortgang videreførte foreningen hans arbeidsoppgaver.
Inn i evighetens mørke
Inn i evighetens mørke er den første EP-en av det norske black metal bandet Dimmu Borgir.
Albumet ble utgitt av Necromantic Gallery Productions på en 7" vinyl i 1994. Sporet «Raabjørn speiler draugheimens skodde» ble senere inkludert på bandets debutalbum, For all tid, og senere gjeninnspilt til EP-en Godless Savage Garden